Monna ea belaelloang petong ea ngoanana ea shoeleng lehlakore o ntse a itsamaela ka bolokolohi Ha Abia – moafrikafmradio: The Most Authoritative Radio Ever!
Monna ea belaelloang petong ea ngoanana ea shoeleng lehlakore o ntse a itsamaela ka bolokolohi Ha Abia
Mosali oa Ha-’Matholoana, Berea, o re ngoana oa moholoane oa hae ea lilemo li leshome le metso e mehlano, ea neng a betoe khoeling ea ’Mesa ke monna ea ntseng a e-so tšoaroe, o ntse a tetebela ho ea ho ho ile, hoja a bile a shoele lehlakore.
Mosali ee Lehakoeng la Litaba le nang le mabitso a hae, o re ngoana eo oa mofu moholoana’e, o ne a betoe eena a ne a le sieo a le moketjaneng moo a ileng a letsetsoa a bolelloa ka ketsahalo eo, e neng e tlaheloe morena oa Mapeseleng Ha Abia, Maseru, moo a neng a lula, hammoho le sepolesa sa Lithoteng.
O re sepolesa se ile sa nka linomoro tsa hae ka tšepiso ea hore se tla mo letsetsa, empa ho fihlela lena ha ho e-so be joalo, ’me batho ba motse oo, ba ne ba mo bolelle hore monna eo ea betileng ngoanana a keke a tšoaroa.
O re ka lebaka la ho patelloa bosiu kamor’a ketsahalo, ho bile ha ba le mosamaria-ea-molemo ea mo balehisang moo le bana, kaha ba ne ba se ba sa bo hlothe ntle le hore ba tlala-tlala le motse ho batla botšabeli.
Previous PostPrevious PostNext PostMonna o tšoara leqhekoana ka pelaello ea boloi, Thaba-Tseka